Diari Oficial de la Generalitat Valenciana


Sumari del DOGV 4422, del 21-01-2003 (2003/397)

RESOLUCIÓ de 9 de gener de 2003, del secretari general de la Presidència de la Generalitat, per la qual es creen fitxers automatitzats amb dades de caràcter personal.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/res/2003/01/09/(1)/dof/vci/html**

### Dades del document

Número de DOGV
:   4422

Data del DOGV
:   21-01-2003

Secció del DOGV
:   I. DISPOSICIONS GENERALS

Número del document
:   2003/397


Data del document
:   09-01-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Presidència de la Generalitat
    * legislació
    * dades personals
    * base de dades
    * administració regional

RESOLUCIÓ de 9 de gener de 2003, del secretari general de la Presidència de la Generalitat, per la qual es creen fitxers automatitzats amb dades de caràcter personal. [2003/397]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en el seu article 2 que la llei serà d'aplicació amb les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, la citada llei orgànica disposa en el seu article 20 que la creació, modificació o supressió dels fitxers de les administracions públiques només podran fer-se mitjançant disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, com també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
D'altra part, per al desenvolupament de la seua activitat, la Presidència de la Generalitat Valenciana, precisa la creació dels fitxers automatitzats que es relacionen en l'annex.
  
Per tant, a tenor del que establix l'article 35 de la Llei 5/1983, de 30 de desembre, de Govern Valencià, i després de complir els tràmits establerts en l'article 12 del Decret 96/1998, de 6 de juliol, del Govern Valencià, resolc:
  
Article 1
  
La present resolució té com a objecte la creació del fitxer informatitzat que s'indica en l'annex que s'adjunta amb la resolució present, d'acord amb allò establert en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
Els titulars responsables del fitxer corresponent adoptaran les mesures tècniques i organitzatives que siguen necessàries per a assegurar la confidencialitat, seguretat i integritat de les dades, com també que les dades automatitzades de caràcter personal s'usen per a les finalitats per a les quals foren recollides. Tot açò amb l'objecte de fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Els afectats pel fitxer informatitzat esmentat poden exercir el seu dret d'accés, rectificació i cancel·lació de les dades, quan pertoque, davant l'òrgan que es concreta en esta resolució.
  
DISPOSICIÓ FINAL
  
La present resolució entrarà en vigor el dia següent de la seua publicació en el Diari Oficial de la Generalitat Valenciana.
  
València, 9 de gener de 2003.- El secretari general de la Presidència: Vicente Gomis Cerdán.
  
ANNEX
  
Centre directiu:
  
Presidència de la Generalitat Valenciana. Subsecretaria de Planificació i Estudis
  
Denominació del fitxer:
  
Queixes i denúncies davant la IGS.
  
a. Finalitat del fitxer i usos previstos per al mateix
  
Tenir un control de queixes i denúncies que s'han rebut en la Inspecció General de Serveis contra l'administració.
  
b. Persones o col·lectius sobre els quals es pretén obtenir dades de caràcter personal o que resulte obligat subministrar-les.
  
Qualsevol ciutadà que tinga alguna queixa o denúncia contra l'administració
  
c. Procediment de recollida de dades.
  
Mitjançant escrit o formulari presentat pel propi interessat
  
d. Estructura bàsica del fitxer i descripció dels tipus de dades incloses en el mateix
  
Dades de caràcter identificatiu: DNI, nom i cognoms, adreça i telèfon.
  
e. Cessions de dades de caràcter personal i, si fa el cas, les transferències de dades que es prevegen a països tercers
  
No hi ha cessions previstes
  
f. Òrgan de l'administració responsable del fitxer
  
Subsecretaria de Planificació i Estudis.
  
g. Servicis o unitats davant les quals pogueren exercitar-se els drets d'accés, rectificació, cancel·lació i oposició
  
Àrea de la Inspecció General de Serveis.
  
h. Mesures de seguretat:


Còpia Permalink ELI